Efterretninger fra Adresse-Contoiret i Bergen, 1772-08-31
Endskiønt der, som den patriotiske Tilskuer, paastaaer, findes flere Elskere af Læsning i Bergen, end i mange andre Stæder tilsammen; saa have vi dog her, i Mangel af Boglader og LeieBibliotheker, Trang paa gode Bøger efter vor Smag. Dette har tilskyndet et lidet Sælskab at forene sig, for at udgive et maanedlig Skrift, under Navn: Det bergenske Magazin, indrettet efter de engelske og skytske Magaziner. Jndholden bliver: 1.) Kiøbmands Efterretninger, 2.) Smukke Fortællelser eller smaa Historier; 3) Tanker om forekommende Ting i StatsSager; 4) Beskrivelser eller Anmærkninger om Stæder, hvis Kundskab kan interessere vore Landsmænd; 5.) Juridiske, moralske eller occonomiske Afhandlinger; 6.) Stykker i de smukke Videnskaber, saasom: Fabler, Viser, Hyrde tykker, Satirer, eller andre smukke Stykker; 7.) Probate Huusraad, eller andre smaa medicinske Anmærkninger; og 8.) andre forekommende Materier, som kand interessere vore Landsmænd. Det forstaaer sig selv, at alle disse adskillige Ting ei berøres i hvert Hæfte, men hver der af i sit. Hvert maanedlig Hæfte bliver paa 2 a 3 Ark. Ligesom Sælskabet uegennyttigen vil søge sin Ære i at fornøie sine Landsmænd; saa ønsker det sig og frit for Tab, og derfor udbeder sig, at Elskere af Læsning, som vilde holde dette Maaneds Skrift, vilde behage at subscribere herpaa. Prisen er 1 Rdlr. 2 Mk. aarlig, hvoraf de 4 Mk. betales ved det første Hæftes Udgivelse. som skeer (om Subscribenternes Antal bliver nok) i September Maaned, og de andre 4 Mk. ved det 7de Hæftes Udgivelse. De, som ei holde Adresse-Contoirets Efterretninger, og som Budet, altsaa ei kand finde, vilde behage at melde sig til Subscription paa Adresse-Contoiret. Og da Oplaget neppe bliver større, end efter Subscribenternes Antal, saa vilde de Lysthavende behage betimeligen at melde sig, da det Parti Exemplarer, som trykkes af første Maaneds Hæfte over Subscribenternes Antal, alene bestemmes for udenbyes Lysthavende. Den 30te Julii næstafvigte er i SogndalsFiæren afgangen Hr. Lieutenant Landsteens Frue, Margaretha von Steen, hvis Mand og Sønner efter Forlydende skal opholde sig i Kiøbenhavn. Jmidlertid, da dette ringe Stervboe er taget under lovlig Behandling, bekiendtgiøres samme herved, at vedkommende Credi- og Debitorer, om nogen af sidste Slags findes, betimelig kand adressere sig til Skifteforvalteren Hr. Sorenskriver Schielderup i indre Sogn. Giæstgiveren i Hæransholmen, udi Hardanger og Jondals Kirke-Sogn beliggende, Sr. Carl Cummerovs Hustrue, Svanchie Jonsdatter Sæby, er ved Døden afgangen, og Boet, taget under vedbørlig Behandling, registreret og vurderet. Thi bliver den 26de October indeværende Aar offentlig Auction foretaget over Stervboets Løsøre og Huusgeraad, samt tilhørende privilegerede Giæstgiverie i bemelte Hæransholmen, hvorved er en meget ypperlig og sikker, Havn mod alle paakommende Vinde, og en med get beqvem Logement Bygning for alle Reisende, efter Stand, og en stor ny Tingstue opbygt, saasom Tinget der paa Holmen holdes for bemelte Jondals og Østensøes Skibreders Almue, med andre til Giæstgiveriet fornødne Huse, at de Lysthavende betids vilde indfinde dem, for at tage alt i Øiesyn, da Auctions Conditionerne bliver dem bekiendtgjort. Til bemelte Dag og Sted indkaldes Stervboets Debi- og Creditorer, de Første, Vidtløftighed at forekomme, rigtig at angive, hvad de til Boet skyldig er, og de Sidste at legitimere deres Fordring; Forsikrende, enhver, at vederfares den Ret, Loven giver. Grovendahl paa Woss den 11te Aug. 1775. J. S. Fleischer.